
	Παρουσίαση βιβλίου
«Σίβυλλα Ηροφίλη, η xιλιόχρονη προφήτισσα»

της Γαβριέλλας Κασουλίδου

στο Σπίτι της Κύπρου

Την Παρασκευή 5 Μαΐου 2023, πραγματοποιήθηκε, στο Σπίτι της Κύπρου, η παρουσίαση του βιβλίου της Γαβριέλλας Κασουλίδου, «Σίβυλλα Ηροφίλη. Η xιλιόχρονη προφήτισσα» που κυκλοφορεί από τις εκδόσεις Ιωλκός.

«Η ιστορία μιας αρχαίας Προφήτισσας που έζησε από τα τέλη των Προϊστορικών Χρόνων και λίγο πριν την άλωση της Τροίας, μέχρι και την περίοδο της Ρωμαϊκής Αυτοκρατορίας, περίπου για μια περίοδο χιλίων χρόνων. Εξιστορούνται οι περιπλανήσεις της, οι προφητείες της και η απεγνωσμένη προσπάθειά της να συναντήσει επιτέλους τον θάνατο. Η υπόθεση βασίζεται στην ελληνική Μυθολογία καθώς αυτή εφάπτεται της ιστορίας, και πολλά από τα γεγονότα της αναφέρονται τόσο από μυθογράφους όσο και από ιστορικούς».

Χαιρετισμό απηύθυνε ο Πρέσβης της Κυπριακής Δημοκρατίας, κ. Κυριάκος Κενεβέζος.

Σύντομη εισήγηση έκανε ο εκδότης και Διευθυντής των Εκδόσεων ΙΩΛΚΟΣ, κ. Κωνσταντίνος Κορίδης. 

Για τη συγγραφέα μίλησε ο Υπουργός Κλιματικής Κρίσης και Πολιτικής Προστασίας κ. Χρήστος Στυλιανίδης ενώ το βιβλίο παρουσίασε ο Ιστορικός, Αρχαιολόγος, κ. Κωνσταντίνος Αναγνωστόπουλος. 

Η εκδήλωση ολοκληρώθηκε με την αντιφώνηση τη συγγραφέως.
-------------------------------------------------------------------

Η Γαβριέλλα Κασουλίδου γεννήθηκε το 1946 στην Αθήνα. Μετοίκησε στη Λευκωσία  το 1950. Μεγάλωσε στην Κύπρο και αποφοίτησε το 1963 από το Παγκύπριο Γυμνάσιο Θηλέων Φανερωμένης. Συνέχισε τις σπουδές της στο Λονδίνο στο Middle Temple των Inns of Court και αποφοίτησε το 1967 ως Barrister at Law. Επέστρεψε στην Κύπρο και εξάσκησε το επάγγελμα της δικηγόρου μέχρι το 1975. Το καλοκαίρι του 1975 μετοίκησε στην Αθήνα. Εργάστηκε δύο χρόνια σε δικηγορικό γραφείο στον Πειραιά στον ναυτιλιακό τομέα του Δικαίου και το 1978 άνοιξε Ναυτιλιακό γραφείο ως Ναυλομεσίτης μέχρι το 2003. Έκτοτε ασχολήθηκε με τη συγγραφή βιβλίων. Εκδόθηκαν: «Στο Δρόμο για τον Ουρανό» (2005), «Ένα Ταξίδι στο Μύθο, στο Αιώνιο Παρόν» (2006), «Οι Κήποι των Αγγέλων» (2008), το οποίο πρόσφατα κυκλοφόρησε στην Αμερική με τον τίτλο «Angels' Gardens», και «Η Μάγισσα του Φωτός» (2010).

Σύνδεσμος παρακολούθησης: https://diavlos.grnet.gr/room/1607?eventid=14224

